Pasteibak is kinderspeletjies | SARIE
Pasteibak is kinderspeletjies	deur Liezl Vermeulen
Kors met kraak: Om 'n papperige deeg aan die onderkant te vermy, verhit 'n bakplaat in die oond waarop jy jou pasteibak kan neersit in die oond – dit gelei die hitte na die bak.
As jy vinnig deeg wil maak – wat nie in die yskas hoef te rus nie en nie uitgerol hoef te word nie – is hierdie resep perfek vir die kombersie oor jou vulsel! My ouma het altyd dié slapdegie oor my gunsteling, wildspastei, gegooi.
Plaas koekmeel, bakpoeier en sout in 'n mengbak. Vryf botter met vingerpunte in die droë bestanddele. Klits eier en melk saam in 'n aparte bakkie en voeg dan by droë bestanddele. Klits goed en gooi oor vulsel. Bak vir 10 minute teen 200 °C.